hotchpotch/miracl-hf-unified huggingface dataset:
మాక్స్వెల్ సమీకరణాలు
మాక్స్వెల్ సమీకరణాలు, పాక్షిక అవకలన సమీకరణాల (పార్షియల్ డిఫరెన్షియల్ ఈక్వేషన్స్) సముచ్చయం. ఇవి లోరెంట్జ్ ఫోర్స్ సిద్ధాంతంతో సహా సాంప్రదాయిక విద్యుదయస్కాంతత్వం, సాంప్రదాయిక ఆప్టిక్స్, సాంప్రదాయిక విద్యుత్ సర్క్యూట్లకు పునాదిగా నిలుస్తున్నాయి. మాక్స్వెల్ సమీకరణాలు విద్యుత్ మరియు అయస్కాంత క్షేత్రాలు ప్రతి ఇతర మరియు ఛార్జీలు మరియు ప్రవాహాలు ద్వారా సృష్టించబడిన మరియు మార్పుచేయ్యబడే వివరిస్తాయి. 1861, 1862 లలో ఈ సమీకరణాల యొక్క ప్రారంభ రూపం ప్రచురించిన స్కాటిష్ భౌతిక, గణిత శాస్త్రజ్ఞుడు జేమ్స్ క్లర్క్ మాక్స్‌వెల్ పేరునే వీటికి పెట్టారు.
సమీకరణాలలో రెండు ప్రధాన రకాలున్నాయి. "సూక్ష్మ" మాక్స్వెల్ సమీకరణాలకు సార్వత్రిక అనుకూలత ఉంది. అయితే, ఇవి కాలిక్యులేషన్లకు పనికిరావు.
పదం "మాక్స్వెల్ సమీకరణాలు" తరచుగా మాక్స్వెల్ సమీకరణాల యొక్క ఇతర రూపాలు ఉపయోగిస్తారు. ఉదాహరణకు, స్పేస్ సమయం సూత్రీకరణలు సాధారణంగా అధిక శక్తి మరియు గురుత్వాకర్షణ భౌతిక ఉపయోగిస్తారు. విడిగా కాకుండా స్థలం మరియు సమయం కంటే, ప్రదేశం సమయం నిర్వచించిన ఈ సూత్రీకరణలు ఉన్నాయి ఉద్దేశపూర్వకంగా [1] ప్రత్యేక మరియు సాధారణ సాపేక్షత అనుకూలమైనది. క్వాంటం మెకానిక్స్ లో విద్యుత్ మరియు అయస్కాంత సంభావ్యతలు ఆధారంగా మాక్స్వెల్ సమీకరణాల యొక్క సంస్కరణలు ప్రాధాన్యం ఇస్తారు.
20 వ శతాబ్దం మధ్యకాలం నుండి, ఇది మాక్స్వెల్ సమీకరణాలు విశ్వం యొక్క కచ్చితమైన చట్టాలు కాదు, కానీ పరిమాణ విద్యుత్ మరింత కచ్చితమైన మరియు ప్రాథమిక సిద్ధాంతం ఒక సంగీతం ఉజ్జాయింపు అని అర్థం ఉంది. చాలా సందర్భాలలో, అయితే, మాక్స్వెల్ సమీకరణాలు నుండి క్వాంటం విచలనాలు immeasurably చిన్న ఉంటాయి. కాంతి కణ స్వభావం ముఖ్యమైన లేదా చాలా బలమైన విద్యుత్ రంగాలకు ఉన్నప్పుడు మినహాయింపులు ఉంటాయి.
జాతీయ ఓటర్ల దినోత్సవం
భారతదేశంలో ప్రతి సంవత్సరం జనవరి 25వ తేదిన జాతీయ ఓటర్ల దినోత్సవంను జరుపుకుంటారు. ప్రతి సంవత్సరం ఈ రోజున ఓటు హక్కుపైనా, ప్రజా స్వామ్య వ్యవస్థపైనా ప్రజలకు, విద్యార్థులకు అవగాహన కలిగించే విధంగా ఎన్నికల కమిషన్ కొన్ని ప్రత్యేక కార్యక్రమాలను నిర్వహిస్తుంది.
ఇది జనవరి 25, 2011 నుండి కమిషన్ ఫౌండేషన్ రోజును గుర్తించడానికి ప్రారంభమైంది. మాజీ ప్రధానమంత్రి మన్మోహన్ సింగ్ అధ్యక్షతన జరిగిన భారత కేంద్ర మంత్రిమండలి సమావేశంలో ఈ చట్టం అమలుకు ఆమోదం లభించిందని అప్పటి సమాచార, ప్రసార శాఖ మంత్రి అంబికా సోనీ తెలిపారు. 18 సంవత్సరాల వయసున్న కొత్త ఓటర్లు, ఎన్నికల రికార్డుల్లో పాల్గొనడానికి తక్కువ ఆసక్తిని చూపిస్తున్నారని, వారి నమోదు స్థాయి కొన్ని సందర్భాల్లో 20 నుంచి 25 శాతానికి తగ్గిపోవడంతో సమస్యను సమర్థవంతంగా పరిష్కరించేందుకు, దేశవ్యాప్తంగా 8.5 లక్షల పోలింగ్ స్టేషన్లలో ప్రతి సంవత్సరం జనవరి 1 నాటికి 18 ఏళ్ల వయస్సు వచ్చే అర్హతగల అన్ని ఓటర్లు గుర్తించడానికి తీవ్ర ప్రయత్నాలు చేపట్టాలని భారత ఎన్నికల కమిషను నిర్ణయించింది.
ఇటువంటి అర్హత కలిగిన ఓటర్లు సమయానికి నమోదు చెసి ప్రతి సంవత్సరం జనవరి 25న వారి ఎన్నికల ఫోటో గుర్తింపు కార్డు అందచెయ్యాలని మరియు ఈ చొరవ యువతకి సాధికారత, గర్యం , మరియు వారి బద్యతలను నిర్వర్తించటానికి స్ఫూర్తినిస్తుందని ఆమె చెప్పారు.
పాత్రికేయవిద్య
జర్నలిజం లేదా పాత్రికేయవిద్య అంటే సమాజంలో జరుగుతూన్న వాస్తవ సంఘటలను ప్రజా మాధ్యమాల ద్వారా ప్రసారం చెయ్యడానికి వాటిని పాత్రికేయులు లేదా ఇతరులు రాత, దృశ్య, శ్రవణ రీతులలో తయారుచేసే కార్యకలాపం. సమాజం గురించి సమాజానికే తెలియజేయడం, అంతర్గతంగానే ఉండిపోయే విషయాలను బహిర్గతం చెయ్యడం పాత్రికేయవిద్య ఉద్దేశాలు.
14వ శతాబ్దం నాటికే ఇటలీ మరియు జర్మన్ దేశాల నగరాలలో వ్యాపారస్థులు ముఖ్యమైన వార్తా సంఘటనలను చేతిరాత పత్రాలలో కూర్చి వాటిని తమ వ్యాపార సంబంధీకులతో పంచుకునేవారు. ఈ పత్రాలకు ముద్రణ యంత్రాన్ని వాడుకోవాలన్న ఆలోచన 1600 కాలంలో మొదటగా జర్మనీలో వచ్చింది. కొన్ని దశాబ్దాల తర్వాత, పారిస్ మరియు లండన్‌ లలోని జాతీయ ప్రభుత్వాలు అధికారిక వార్తాలేఖలను ముద్రించడం మొదలుపెట్టాయి.
పతాకం
జెండా సాధారణముగా ఒక వస్త్రం యొక్క భాగం. సాధారణంగా దీని రూపకల్పన దీర్ఘ చతురస్రాకారంలో ఉంటుంది, మరియు సంకేతాలు ఇవ్వడానికి సంకేత ఉపకరణంగా, లేదా అలంకరణగా జెండాను ఉపయోగిస్తారు. జెండాను పతాకం అని కూడా అంటారు. జెండాను ఆంగ్లంలో ఫ్లాగ్ (Flag) అంటారు. జెండా రేఖాత్మక రూపకల్పన మరొక మాధ్యమ వర్ణనను సూచించడానికి కూడా ఉపయోగిస్తారు. మొదట జెండాలు యుద్ధరంగాలలో సైనిక సమన్వయ సహాయం కొరకు ఉపయోగించారు. సైనికులు, నౌకాయానం చేసే వారు సంకేత పదాల ద్వారా వార్తలను చేర వేయు పద్ధతి (సేమఫోరే) మాదిరిగా, ప్రతికూలమైన వాతావరణంలో ఒకరి నుంచి ఒకరు ప్రాథమిక సంకేతాలు పంచుకోవడానికి, తెలుసుకోవడానికి, గుర్తించడానికి ఒక సాధారణ సాధనంగా జెండాలను ఉపయోగించారు. దేశ భద్రతకు పాటు పడే సైనికులు తరచుగా జెండాలు ఉపయోగించటం వలన అవి జాతీయ జెండాలుగా, శక్తివంతమైన దేశభక్తికి చిహ్నాలుగా ప్రజల మనస్సుల్లో బలంగా నాటుకున్నాయి. ఇంకా జెండాలను సందేశాలు ఇవ్వడానికి, ప్రకటన తెలియజేయడానికి, లేదా అలంకరణ ప్రయోజనాల కోసం ఉపయోగిస్తారు. The study of flags is known as vexillology, from the Latin vexillum meaning flag or banner.
ప్రశ్నార్థక పదాలు
zz
ఒక విషయాన్ని గురించి పూర్తి సమాచారాన్ని అధ్యయనం చేసేందుకు కనీసంగా నాలుగు ప్రశ్నలకు సమాధానం పొందవలసి ఉంటుంది. అవి ఎప్పుడు?, ఎక్కడ?, ఏమిటి?, ఎలా?. ఈ నాలుగు ప్రశ్నలకు సమాధానం వస్తే విషయం క్లుప్తంగా అర్ధం అవుతుంది. ఉదాహరణకు చెప్పుకోవాలంటే - ఒక లారీ యాక్సిడెంటు జరిగిందని అనుకోండి... __ఆ ప్రమాదం ఎప్పుడు జరిగింది? జ: ఫలానా సమయంలో...! __ఆ ప్రమాదం ఎక్కడ జరిగింది? జ: ఫలానా చోట...! __అసలు ఆ ప్రమాదం ఏమిటి ? జ: ఒక లారీ, ఆటోను డీ కొంది...! __అసలు ఆ ప్రమాదం ఎలా జరిగింది? జ: ఒక లారీ ఎదురుగా వస్తున్న ఆటోను ఓవర్ టేక్ చేస్తూండగా డీ కొంది...! ---అంటే యాక్సిడెంటు గురించి కొంత మేరకు క్లుప్తంగా సమాచారం లభిస్తుంది. ఇంకా అదనపు సమాచారం కావాలంటే 'ఆ ప్రమాదం ఫలితం ఏమిటని ప్రశ్నిస్తే ' మృతిచెందిన ...లేదా గాయపడిన వారి సంఖ్య తెలుస్తుంది. వారివివరాల కోసం __ఆ ప్రమాద బాధితులు ఎవరు ? అని ప్రశ్నిస్తే బాధితుల వివరాలు లభిస్తాయి.
ఇదే ప్రశ్నలు-సమాధానాలు మన బయోడేటాల లోనూ లభిస్తాయి. ఒక అభ్యర్థి ఉద్యోగం కోసం పంపే దరఖాస్తు ___ ఆ అభ్యర్థి ఎవరు?, ఏమి చదువుకున్నాడు? ఎక్కడ చదువుకున్నాడు? ఎప్పుడు చదువుకున్నాడు? వంటి వివరాలు తెలియజేస్తుంది. అందుకే వ్యక్తిత్వ వికాస నిపుణులు ప్రశ్నించడం నేర్చుకోండి... ఆ ప్రశ్నలకు సమాధానం పొందడం ద్వారా ఆ సమాచారాన్ని ఆకళింపు చేసుకుంటూ మరింత అదనపు సమాచారం కోసం మరిన్ని సందేహాలు మీలో ప్రశ్నల రూపంలో మొదలవుతాయి. ఆయా ప్రశ్నలకు సమాధానాలు తెలుసుకొనే కొద్దీ అవే మిమ్మల్ని విజ్ఞానం వైపు నడిపిస్తాయంటూ సలహా ఇస్తుంటారు. 
పత్రికా విలేకరులు ఇలాటి ప్రశ్నలకు సమాధానం పొందడం ద్వారా విషయ సేకరణ చేస్తుంటారు.
ఏదైనా సంఘటన గురించి ఏ ప్రదేశంలో జరిందో, జరగబోతుందో తెలుసుకోవడానికి ఉపయోగించే ప్రశ్న ఎక్కడ. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఎక్కడ. ఎక్కడ అను పదాన్ని ఆంగ్లంలో వేర్ (Where) అంటారు.
ఏదైన విషయాన్ని గురించి సమాచారాన్ని సేకరించడం కోసం వేసే ప్రశ్నలలో ఒకటి ఏమిటి. ఏదైనా ఒక సందర్భం జరిగినప్పుడు ఆ సందర్భం గురించి తెలుసుకోవాలనుకున్న వ్యక్తి వేసే మొట్టమొదటి ప్రశ్న ఏమిటి. ఈ ఏమిటి అనే ప్రశ్న తరువాత తదుపరి ప్రశ్నలు మొదలవుతాయి. ఏమిటి అనే ప్రశ్న ద్వారా జరిగిన, జరుగుతున్న మరియు జరగబోయే అంశాల గురించి ప్రాథమిక సమాచారం అందుతుంది. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఏమిటి. ఏమిటి అను పదాన్ని ఆంగ్లంలో వాట్ (What) అంటారు.
ఏదైనా సంఘటన గురించి ఏ సమయంలో జరిందో, జరగబోతుందో తెలుసుకోవడానికి ఉపయోగించే ప్రశ్న ఎప్పుడు. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఎప్పుడు. ఎప్పుడు అను పదాన్ని ఆంగ్లంలో వెన్ (When) అంటారు.
ఏదైనా జరిగిన లేక జరగబోతున్న సంఘటన గురించి కారకులయిన వ్యక్తులను తెలుసుకొనుటకు ఎవరు అనే ప్రశ్నను ఉపయోగిస్తారు. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఎవ్వరు. ఎవ్వరు అను పదాన్ని ఆంగ్లంలో వేర్ (Who) అంటారు.
ఏదైన సంఘటన జరగినది గాని జరగబోతున్న దానికి గల కారణాలను తెలుసుకోవడానికి ఉపయోగించే ప్రశ్న ఎందుకు. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఎందుకు. ఎందుకు అను పదాన్ని ఆంగ్లంలో వై (Why) అంటారు.
ఏదైనా జరిగిన లేక జరగబోతున్న సంఘటన యొక్క విధానాన్ని తెలుసుకొనుటకు ఎలా అనే ప్రశ్నను ఉపయోగిస్తాము. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం ఎలా. ఎలా అను పదాన్ని ఆంగ్లంలో హౌ (How) అంటారు.
గేదెల్లంక
గేదెల్లంక అనేది తూర్పు గోదావరి జిల్లా లోని ముమ్మిడివరం మండలం లోని గ్రామము... పిన్ కోడ్: 533 216.
నాగానందిని రాగం
నాగానందిని రాగము కర్ణాటక సంగీతంలో 30 వ మేళకర్త రాగము.ఈ రాగంలోని స్వరాలు : "చతుశ్రుతి రిషభం, అంతర గాంధారం, శుద్ధ మధ్యమం, షట్‍శృతి ధైవతం" మరియు "కాకలి నిషాదం". ఈ సంపూర్ణ రాగంలో ఏడు స్వరాలు ఉంటాయి. ఇది 66 వ మేళకర్త రాగమైన చిత్రాంబరి రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
యాగప్రియ రాగం
యాగప్రియ రాగము కర్ణాటక సంగీతం లో 31 వ మేళకర్త రాగము.ఈ రాగంలోని స్వరాలు : "షట్‍శ్రుతి రిషభం, అంతర గాంధారం, శుద్ధ మధ్యమం, శుద్ధ ధైవతం" మరియు "శుద్ధ నిషాదం". ఈ సంపూర్ణ రాగం లో ఏడు స్వరాలు ఉంటాయి. ఇది 67 వ మేళకర్త రాగమైన సుచరిత్ర రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
రాగవర్ధిని రాగం
రాగవర్ధని రాగము కర్ణాటక సంగీతంలో 32 వ మేళకర్త రాగము.ఈ రాగంలోని స్వరాలు : "షట్‍శ్రుతి రిషభం, అంతర గాంధారం, శుద్ధ మధ్యమం, శుద్ధ ధైవతం" మరియు "కైశికి నిషాదం". ఈ సంపూర్ణ రాగంలో ఏడు స్వరాలు ఉంటాయి. ఇది 68 వ మేళకర్త రాగమైన జ్యోతిస్వరూపిణి రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
గాంగేయభూషిణి రాగం
గాంగేయభూషణి రాగము కర్ణాటక సంగీతం లో 33 వ మేళకర్త రాగము.ఈ రాగంలోని స్వరాలు : "షట్‍శ్రుతి రిషభం, అంతర గాంధారం, శుద్ధ మధ్యమం, శుద్ధ ధైవతం" మరియు "కాకలి నిషాదం". ఈ సంపూర్ణ రాగం లో ఏడు స్వరాలు ఉంటాయి. ఇది 69 వ మేళకర్త రాగమైన ధాతువర్ధని రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
వాగధీశ్వరి రాగం
వాగధీశ్వరీ రాగము కర్ణాటక సంగీతం లో 34 వ మేళకర్త రాగము.ఈ రాగంలోని స్వరాలు : "షట్‍శ్రుతి రిషభం, అంతర గాంధారం, శుద్ధ మధ్యమం, చతుశృతి ధైవతం" మరియు "కైశికి నిషాదం". ఈ సంపూర్ణ రాగం లో ఏడు స్వరాలు ఉంటాయి. ఇది 70 వ మేళకర్త రాగమైన నాసికాభూషిణి రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
శూలిని రాగం
శూలిని రాగము కర్ణాటక సంగీతం లో 35 వ మేళకర్త రాగము.
ఈ రాగంలోని స్వరాలు : "షట్‍శ్రుతి రిషభం, అంతర గాంధారం, శుద్ధ మధ్యమం, చతుశృతి ధైవతం" మరియు "కాకలి నిషాదం". ఈ సంపూర్ణ రాగం లో ఏడు స్వరాలు ఉంటాయి. ఇది 71 వ మేళకర్త రాగమైన కోసలము రాగము నకు శుద్ధ మధ్యమ సమానం.
ఈ రాగంలోని కొన్ని ప్రసిద్ధిచెందిన రచనలు.
సాలగం రాగం
సాలగం రాగము కర్ణాటక సంగీతంలో 37వ "మేళకర్త రాగము".ఈ రాగంలో వినిపించే స్వరాలు : "శుద్ధ రిషభం, శుద్ధ గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఈ సంపూర్ణ రాగం మొదటి మేళకర్త రాగమైన కనకాంగి రాగము నకు ప్రతి మధ్యమ సమానం.
జలార్ణవం రాగం
జలార్ణవం రాగము కర్ణాటక సంగీతంలో 38వ "మేళకర్త రాగము".ఈ రాగంలో వినిపించే స్వరాలు : "శుద్ధ రిషభం, శుద్ధ గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 2వ మేళకర్త రాగమైన రత్నాంగి రాగము నకు ప్రతి మధ్యమ సమానం.
నవనీతం రాగం
నవనీతం రాగము కర్ణాటక సంగీతంలో 38వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, శుద్ధ గాంధారం, ప్రతి మధ్యమం, చతుశృతి ధైవతం" మరియు "కైశికి నిషాధం". ఈ సంపూర్ణ రాగం 4వ మేళకర్త రాగమైన వనస్పతి రాగము నకు ప్రతి మధ్యమ సమానం.
పావని రాగం
పావని రాగము కర్ణాటక సంగీతంలో 41వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, శుద్ధ గాంధారం, ప్రతి మధ్యమం, చతుశృతి ధైవతం" మరియు "కాకలి నిషాధం". ఈ సంపూర్ణ రాగం 5వ మేళకర్త రాగమైన మానవతి రాగము నకు ప్రతి మధ్యమ సమానం.
రఘుప్రియ రాగం
రఘుప్రియ రాగము కర్ణాటక సంగీతంలో 42వ "మేళకర్త రాగము".
ఆరోహణ: స రిగా మ ప ధని స
ఈ రాగంలో వినిపించే స్వరాలు : "శుద్ధ రిషభం, శుద్ధ గాంధారం, ప్రతి మధ్యమం, షట్‍శృతి ధైవతం" మరియు "కాకలి నిషాధం". ఈ సంపూర్ణ రాగం 6వ మేళకర్త రాగమైన తానరూపి రాగము నకు ప్రతి మధ్యమ సమానం.
గవాంబోధి రాగం
గవాంబోధి రాగము కర్ణాటక సంగీతంలో 43వ "మేళకర్త రాగము".
ఆరోహణ: స రిగా మ ప ధని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఈ సంపూర్ణ రాగం 7వ మేళకర్త రాగమైన సేనావతి రాగము నకు ప్రతి మధ్యమ సమానం.
భవప్రియ రాగం
భవప్రియ రాగము కర్ణాటక సంగీతంలో 44వ "మేళకర్త రాగము".
ఆరోహణ: స రిగా మ ప ధని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 8వ మేళకర్త రాగమైన హనుమతోడి రాగము నకు ప్రతి మధ్యమ సమానం.
శుభపంతువరాళి రాగం
శుభపంతువరాళి రాగము కర్ణాటక సంగీతంలో 45వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "కాకలి నిషాధం". ఈ సంపూర్ణ రాగం 9వ మేళకర్త రాగమైన ధేనుక రాగము నకు ప్రతి మధ్యమ సమానం.
షడ్వితమార్గిణి రాగం
షడ్వితమార్గిణి రాగము కర్ణాటక సంగీతంలో 46వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, చతుశృతి ధైవతం" మరియు "కైశికి నిషాధం". ఈ సంపూర్ణ రాగం 10వ మేళకర్త రాగమైన నాటకప్రియ రాగము నకు ప్రతి మధ్యమ సమానం.
సువర్ణాంగి రాగం
సువర్ణాంగి రాగము కర్ణాటక సంగీతంలో 47వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, చతుశృతి ధైవతం" మరియు "కాకలి నిషాధం". ఈ సంపూర్ణ రాగం 11వ మేళకర్త రాగమైన కోకిలప్రియ రాగము నకు ప్రతి మధ్యమ సమానం.
దివ్యమణి రాగం
దివ్యమణి రాగము కర్ణాటక సంగీతంలో 48వ "మేళకర్త రాగము".
ఆరోహణ: స రి గ మ ప ధ ని స
ఈ రాగంలో వినిపించే స్వరాలు : "శుద్ధ రిషభం, సాధారణ గాంధారం, ప్రతి మధ్యమం, షట్‍శృతి ధైవతం" మరియు "కాకలి నిషాధం". ఈ సంపూర్ణ రాగం 12వ మేళకర్త రాగమైన రూపవతి రాగము నకు ప్రతి మధ్యమ సమానం.
వనస్పతి నెయ్యి
వనస్పతి భారతీయుల ఆహారంలోని ప్రధానమైన కొవ్వు పదార్థం. నూనె గింజల నుండి నూనె తీయడం భారత దేశంలో అనాదిగా కొనసాగుతున్న గ్రామీణ పరిశ్రమ.
నూనె గింజలు, వనస్పతి ఉత్పత్తులలో ప్రపంచంలో భారత దేశానిదే అగ్రస్థానం. వేరుశెనగ, ఆవాలు, పొద్దు తిరుగుడు గింజలు, సోయా చిక్కుడు, కొబ్బరి ల నుంచి నూనె ఉత్పత్తి చేస్తారు. హైడ్రోజినేషన్ వల్ల మామూలు నూనెల స్థానంలో నెయ్యి ని పోలి ఉండే వనస్పతి తయారవుతుంది.
ధవళాంబరి రాగం
ధవళాంబరి రాగము కర్ణాటక సంగీతంలో 49వ "మేళకర్త రాగము".
ఆరోహణ: స రి గ మ ప ధ ని స 
ఈ రాగంలో వినిపించే స్వరాలు : "శుద్ధ రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఈ సంపూర్ణ రాగం 13వ మేళకర్త రాగమైన గాయకప్రియ రాగము నకు ప్రతి మధ్యమ సమానం.
నామనారాయణి రాగం
నామనారాయణి రాగము కర్ణాటక సంగీతంలో 50వ "మేళకర్త రాగము".
ఆరోహణ: స రి గ మ ప ధ ని స 
ఈ రాగంలో వినిపించే స్వరాలు : "శుద్ధ రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 14వ మేళకర్త రాగమైన వకుళాభరణం రాగము నకు ప్రతి మధ్యమ సమానం.
కామవర్ధిని రాగం
కామవర్ధిని రాగము కర్ణాటక సంగీతంలో 51వ "మేళకర్త రాగము".
ఆరోహణ: స రి గ మ ప ధ ని స 
ఈ రాగంలో వినిపించే స్వరాలు : "శుద్ధ రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కాకలి నిషాధం". ఈ సంపూర్ణ రాగం 15వ మేళకర్త రాగమైన మాయామాళవగౌళ రాగము నకు ప్రతి మధ్యమ సమానం.
అగ్నిమాపక శాఖ
ఆంధ్ర ప్రదేశ్ ప్రభుత్వం యొక్క అగ్నిమాపక శాఖ గత కొన్ని శతాబ్దాలుగా అగ్ని ప్రమాదాలను అరికట్టడానికి, అసలు ప్రమాదాలు జరగకుండాఅ తీసుకోవలసిన జాగ్రత్తలను తెలియజేయండంలో చెప్పుకోదగ్గ అభివృద్ధిని సాధించింది.
రెండవ ప్రపంచ యుద్ధం జరిగిన కాలంలో సామాన్య ప్రజలను ప్రమాదం నుండి కాపాడడానికి బ్రిటిష్ ప్రభుత్వం ఎయిర్ రెయిడ్ ప్రికాషంస్ ఆర్గనైజేషన్ అనే ఒక సంస్థను ప్రారంభించింది. దీనిని 1942లో అగ్నిమామప శాఖగా మార్చారు.
పాలనా సౌలభ్యం కోసం దీనిని మూడు ప్రాంతాలుగాను, ప్రాంతాలను డివిజన్లుగాను విభజించారు. తూర్పు ప్రాంతం విశాఖపట్నంలోను, దక్షిణ ప్రాంతం అనంతపురంలోను, మధ్య ప్రాంతం హైదరాబాద్ లోనూ ఉన్నాయి.
1956లో మన రాష్ట్రంలో 29 అగ్నిమాపక కేంద్రాలు, 966 మందితో పనిచేస్తుండగా; ఇది 1985 నాటిని 173 కి పెరిగింది. సిబ్బంది సంఖ్య 3,670 కి పెరిగింది. 1987 నాటికి రాష్ట్రంలో 206 కేంద్రాలను ఏర్పాటు చేశారు. వాటిలో 4,198 మంది పనిచేస్తున్నారు. 2005 సంవత్సరం నాటికి ఈ కేంద్రాల సంఖ్య 251 కి పెరిగింది.
ఈ శాఖ 1985-86లో 10,113 అగ్ని ప్రమాదాలను ఎదుర్కొన్నది. వీటిలో 30.34 కోట్ల ఆస్తి నష్టం వాటిల్లగా రూ. 105.82 కోట్ల ఆస్తిని రక్షించారు. ఈ ప్రమాదాలలో 94 మంది చనిపోయారు; సభ్యులు 97 మందిని రక్షించారు.
1986-87లో 10,075 ప్రమాదాలు సంభవించగా వీటిలో రూ. 33.73 కోట్ల ఆస్తినష్టం జరిగింది. అయితే ఈ శాఖ రూ. 162.10 కోట్ల ఆస్తిని రక్షించ గలిగింది. ఈ ప్రమాదాలలో 122 మంది చనిపోగా, 272 మందిని అగ్నిమాపక శాఖ సిబ్బంది రక్షించింది.
1944 సంవత్సరం ఏప్రిల్ 14 తేదీన మందుగుండు సామగ్రిని తీసుకొనివెళ్తున్న కార్గో షిప్ SS Fort Stikine బొంబాయిలో అగ్ని ప్రమాదానికి గురైంది. ఇందులో వందల మంది చిక్కుకున్నారు. అందులో 66 మంది మరణించారు. అది భయంకరమైన ఈ అగ్ని ప్రమాదంలో తమ సేవల్ని అందించిన వారికి శ్రద్ధాంజలిగా ఏప్రిల్ 14 నుండి 20 తేదీ వరకు అగ్ని మాపక వారం గా దేశమంతా జరుపుకుంటున్నాము. ఈ వారం రోజులు అగ్నిప్రమాదాలు జరిగినప్పుడు తీసుకోవలసిన జాగ్రత్తల గురించి ప్రజలకు తెలియజేస్తారు.
సుకుమారుడు
సుకుమారుడు 2013 లో జి. అశోక్ దర్శకత్వంలో విడుదలైన తెలుగు చిత్రం. ఇందులో ఆది, నిషా అగర్వాల్ ప్రధాన పాత్రలు పోషించగా ఇతర ముఖ్యమైన పాత్రల్లో శారద, కృష్ణ, రావు రమేష్, గొల్లపూడి మారుతీ రావు, అవసరాల శ్రీనివాస్ తదితరులు నటించారు. అనూప్ రూబెన్స్ ఈ చిత్రానికి సంగీతం అందించాడు.
సుకుమార్ (ఆది) కెరీర్లో సక్సెస్ అయిన పక్కా మనీ మైండెడ్ మనస్తత్వం గల వ్యక్తి. తన డ్రీం ప్రాజెక్ట్ మొదలు పెట్టడానికి తనకి త్వరగా కొంత డబ్బు అవసరం అవుతుంది. అదే సమయంలో తనకు వారి పల్లెటూరిలో వారసత్వంగా 150 కోట్ల ఆస్తి వస్తుందని తెలుస్తుంది. అతను ఆ ఆస్తి కోసం పల్లెటూరికి వెళ్ళాలని నిర్ణయించుకుంటాడు. అక్కడకు వెళ్లి తన న
అమ్మమ్మ వర్ధనమ్మ (శారద)ను కలుసుకుంటాడు. ఆ గ్రామస్తులందరూ ఆమెని ఎంతో గౌరవిస్తూ వుంటారు. సుకుమార్ ఆస్తి కోసం ఆమెను ఎమోషనల్ బ్లాక్ మెయిల్ చేయడానికి ప్రయత్నిస్తూ ఉంటాడు. కానీ అతని పథకాలని తన మామయ్య రావు రమేష్, అతని బృందం అడ్డుకుంటూ ఉంటారు. ఇదే సమయంలో శంకరి (నిషా అగర్వాల్), సుకుమార్ ల మధ్య రొమాంటిక్ సన్నివేశాలు జరుగుతూ వుంటాయి. తన ప్లాన్ లో సుకుమార్ విజయాన్ని సాధించాడా? లేక అతని ప్లాన్స్ ని గ్రామస్థులు తెలుసుకున్నారా? అన్నది మిగతా కథ.
విశ్వరూపం (2013 సినిమా)
విశ్వరూపం 2013 లో విడుదలైన తెలుగు అనువాద చిత్రం. దీనిని కమల్ హాసన్ స్వీయ దర్శకత్వంలో నిర్మించాడు. అయితే ఈ సినిమా ఆంధ్రప్రదేశ్‌లో, కన్నడ సినిమా కర్ణాటకలో విడుదల అయిననూ, తమిళ చిత్రం మాత్రం తమిళనాడులో ఆలస్యంగా , ఫిబ్రవరి 7 న విడుదలవనున్నది.
విశ్వనాధ్ (కమల్ హాసన్) న్యూయార్క్ లో ఉండే క్లాసికల్ డాన్స్ టీచర్. ఆయన భార్య డాక్టర్ నిరుపమ (పూజ కుమార్) విశ్వనాధ్ మీద అనుమానంతో ఒక డిటెక్టివ్ ఏజెంట్ సహాయం కోరుతుంది. ఆ డిటెక్టివ్ ఏజెంట్ ఇచ్చిన సమాచారం ప్రకారం విశ్వనాధ్ హిందూ కాదని ముస్లిం అని తెలుస్తుంది. విశ్వనాధ్ పట్టుకునే క్రమంలో డిటెక్టివ్ ఏజెంట్ ముస్లిం టెర్రరిస్ట్ ఒమర్ (రాహుల్ బోస్) కి దొరికిపోతాడు. ఆ క్రమంలో విశ్వనాధ్ ఎవరు అని కనుక్కునే ప్రయత్నంలో విశ్వనాధ్ గురించి భయంకరమైన నిజాలు తెలుస్తాయి. అసలు విశ్వనాధ్ ఎవరు? అతనికి టెర్రరిస్టులకి సంబంధం ఏంటి? ఇంతకు విశ్వనాధ్ మంచి వాడా? చెడ్డవాడా? ఇది విశ్వరూపం యొక్క కథ.
జబర్‌దస్త్
మల్టీ డైమెన్షన్స్ ఎంటర్టైన్మెంట్స్ వారి సమర్పణలో శ్రీ సాయిగణేశ్ ప్రొడక్షన్ర్స్ పతాకంపై బెల్లంకొండ సురేశ్ గారు నిర్మించిన చిత్రం జబర్‌దస్త్. సిద్దార్థ్, సమంత, నిత్యా మీనన్ ముఖ్యపాత్రల్లో నటించిన ఈ చిత్రానికి నందిని రెడ్డి గారు దర్శకత్వం వహించారు. ఎస్. ఎస్. తమన్ ఈ చిత్రానికి స్వరాలందించారు. ఈ చిత్రం భారీ అంచనాల నడుమ ఫిబ్రవరి 22, 2013 న విడుదలైంది.
బైర్రాజు (సిద్దార్థ్) ఊరంతా అప్పులు చేసి పలు వ్యాపారాలు చేసి బాగా నష్టపోయి అప్పులవారికి దొరక్కుండా తప్పించుకొని తిరుగుతుంటాడు. అందులో భాగంగానే హైదరాబాద్ నుంచి పారిపోయి బిహార్ లో ఉంటాడు. అక్కడ కూడా అప్పులు చేసి పారిపోయి ఐదేళ్ళ తరువాత హైదరాబాద్ వచ్చి తన ఫ్రెండ్ పండుని (అర్జున్) కలిసి అతనితో ఉంటాడు. అనుకోకుండా ఓ పెళ్లిలో శ్రేయ (సమంత) అనుకుంటున్న ఐడియాని కాపీ కొట్టి ఫేమస్ మ్యారేజ్ ఈవెంట్ ఆర్గనైజర్ పింకీ శర్మ దగ్గర తనకి రావాల్సిన ఉద్యోగం బైర్రాజు కొట్టేస్తాడు.
అది తెలుసుకున్న శ్రేయ – బైర్రాజుతో ఒక ఒప్పందానికి వచ్చి ఇద్దరూ ఆమె దగ్గర ఉద్యోగంలో చేరతారు. ఆ తర్వాత మనస్పర్ధలు రావడంతో ఇద్దరూ విడిపోతారు. అసలు ఎందుకు విడిపోయారు? అలా విడిపోయిన వీరి జీవితాల్లోకి సరస్వతి (నిత్యా మీనన్), ఫేమస్ డాన్ జావేద్ భాయ్ (శ్రీహరి) ఎందుకు వచ్చారు? చివరికి వీరు కలిసారా? లేదా? అనేది మిగిలిన కథ.జబర్‌దస్త్ ఆడియో వేడుక అన్నపూర్ణ స్టూడియోలో ఫిబ్రవరి 2, 2013 రాత్రి ఘనంగా జరిగింది. ఈ ఆడియో వేడుకకు దర్శకుడు వి.వి. వినాయక్ ముఖ్య అతిథిగా హాజరై ఆడియో ఆవిష్కరించారు. తొలి కాపీలను హీరో సునీల్, శ్రీహరి అందుకున్నారు. ఈ చిత్రం పాటలకు మంచి స్పందన లభించింది.
ఈ చిత్ర కథను విజయవంతమైన హిందీ చిత్రం బ్యాండ్ బాజా బారాత్ నుండి దర్శకురాలు నందిని రెడ్డి తస్కరించారనే వార్తలు వచ్చాయి. దీనిపై హిందీ చిత్ర మాతృక బృందం ఈమెపై చట్టపరమైన చర్యలు తీసుకోవడానికి సన్న్నాహాలు చేస్తున్నారు.
కమ్మవారిపల్లె(అనంతసాగరం మండలం)
కమ్మరారిపల్లె , శ్రీ పొట్టి శ్రీరాములు నెల్లూరు జిల్లా, అనంతసాగరం మండలానికి చెందిన గ్రామము
ఒంగోలు గిత్త
ఒంగోలు గిత్త 2013, ఫిబ్రవరి 1 న విడుదలైన తెలుగు చిత్రం.
మిస్టర్ పెళ్ళికొడుకు
మిస్టర్ పెళ్ళికొడుకు 2013, మార్చి 1 న విడుదలైన తెలుగు చిత్రం. హిందీ చిత్రం తను వెడ్స్ మనూ కు ఇది తెలుగు రూపకము.
బుచ్చిబాబు (సునీల్) ఒక ఫ్యాషన్ డిజైనర్. అమెరికాలో ఉంటాడు. పెళ్ళిచేసుకోవాలని భారతదేశం వస్తాడు. పెళ్ళిచూపులలో అంజలి (ఇషాచావ్లా) ను ఇష్టపడతాడు. కానీ ఆమెకు అప్పటికే ప్రియుడు ఉంటాడు.తర్వాత బుచ్చిబాబు అనేకమంది అమ్మాయిలను చూస్తాడు కానీ ఎవరూ నచ్చరు. చివరికి అంజలిని ఎలా ఒప్పించాడనేది కథ.
మిర్చి (2013 సినిమా)
మిర్చి 2013, ఫిబ్రవరి 8 న విడుదలైన తెలుగు చిత్రం.
దేవా (సత్యరాజ్), లత (నదియా) ఏకైక సంతానం జై (ప్రభాస్). దేవా సొంత ఊరు గుంటూరులోని రెంటచింతల గ్రామంలో ఫ్యాక్షన్ గొడవల కారణంగా తండ్రిని పోగొట్టుకుంటాడు. వూరి ప్రజల కోసం దేవా అక్కడే ఉంటానంటాడు. అక్కడే ఉంటే తన కొడుకుని కూడా పోగొట్టుకోవాల్సి వస్తుందని జైని తీసుకుని లత హైదరాబాద్ వెళ్ళిపోతుంది. జై పెద్దయ్యాక గతం తెలుసుకుని తండ్రి దగ్గరికి వెళ్తాడు. సొంత మరదలు వెన్నెల (అనుష్క) ప్రేమని గెలుచుకుంటాడు. ఫ్యాక్షన్ గొడవలకు దూరంగా ఉన్న ఆ వూరికి జై వల్ల మళ్లీ సమస్యలు మొదలవుతాయి. వెన్నెలతో జై పెళ్ళి నిశ్చయమై పెళ్ళి జరుగుతున్న సమయంలో దేవాకి సంబంధించిన శత్రువులు రాజయ్య (నాగినీడు) మనుషులు దేవా కుటుంబం మీద కాపు కాశీ దాడి చేస్తారు. ఈ గొడవల్లో లత హత్యకు గురై చనిపొతుంది. లత చావుకు జై కారణమని భావించి దేవా జైని వెళ్ళగొడతాడు.
ఆపై కథ ఇటలి దేశంలోని మిలన్ నగరంలో ప్రారంభమౌతుంది. స్వతహాగా గొడవలంటే పడని జై అక్కడ ఆర్కిటెక్ గా తన జీవితాన్ని వెళ్ళదీస్తుంటాడు. అదే సమయంలో తనకి మానస (రిచా గంగోపాధ్యాయ) పరిచయమౌతుంది. మానస రాజయ్య కుటుంబంలో ఒక వ్యక్తి. తను జైని తొలిచూపులోనే ప్రేమిస్తుంది. జై కూడా ప్రేమించినట్టు నటించి తన ద్వారా రాజయ్య కుటుంబాన్ని కలుస్తాడు. అక్కడి బ్యాంకు మేనేజరు వీరప్రతాప్ (బ్రహ్మానందం) సహాయంతో అందరినీ అహింసా మార్గనికి చేరుస్తాడు. కానీ తను ఉమ (సంపత్ రాజ్) ని మార్చలేకపోతాడు. ఉమ ఒక సందర్భంలో జై దేవా కొడుకన్న విషయాన్ని కనిపెట్టి తీవ్రంగా గాయపరుస్తాడు. ఐతే తన తండ్రిని చంపుతానన్న మాట విన్న జై ఉక్రోషాన్ని ఆపుకోలేక తిరగబడి చివరలో తన ఆంతర్యాన్ని అందరిముందూ బయటపెడతాడు. కత్తి పట్టి నరుక్కోవడం కంటే ఒకరికి ఒకరు ప్రేమను పంచుకోవడం మంచిందన్న వాదనని ముందుంచుతాడు. ఉమకి తన పగ తీర్చుకునే అవకాశం జై ఇచ్చినా ఉమ మారి తన తప్పు తెలుసుకుంటడు. అదే సమయంలో అక్కడికి చేరుకున్న దేవా కూడా తన కొడుకు ఈ పగలకు స్వస్తిపలికించడం చూసి తన తప్పు తెలుసుకుని జైని తనతో తీసుకెల్తాడు. ఊరి చివర కూర్చున్న వెన్నెలను తనతో పెళ్ళీకి జై ఒప్పించడంతో కథ సుఖాంతమౌతుంది.
సన్ రైజర్స్ హైదరాబాద్
సన్ రైజర్స్ హైదరాబాద్ 2012 నుండి ఇండియన్ ప్రీమియర్ లీగ్ క్రికెట్ పోటీలలో హైదరాబాదుకు ప్రాతినిధ్యం వహిస్తున్న జట్టు. రద్దయిన డెక్కన్ చార్జర్స్ జట్టు స్థానంలో 25 ఆక్టోబరు, 2012 న కొత్తగా వచ్చిన జట్టు. దీనిని సన్ నెట్‍వర్క్ వారు కొనుగోలు చేసారు. ఈ జట్టు 2016 లో రాయల్ చాలెంజర్స్ బెంగళూరు జట్టును ఓడించి విజేతగా నిలిచారు.
అర్హత పోటీ 1: చాంపియన్స్ లీగ్‌లో హైదరాబాద్ సన్‌రైజర్స్ తొలి విజయాన్ని తమ ఖాతాలో వేసుకుంది. సీఎల్‌టి20 అర్హత మ్యాచుల్లో భాగంగా 2013 సెప్టెంబరు17, మంగళవారం జరిగిన పోరులో సన్‌రైజర్స్ ఎనిమిది వికెట్ల తేడాతో కందురతా మారూన్స్‌ను చిత్తు చేసింది. ముందుగా బ్యాటింగ్ చేసిన కందురతా నిర్ణీత 20 ఓవర్లలో 3 వికెట్లకు 168 పరుగులు చేసింది.
అర్హత పోటీ 2:పీసీఏ స్టేడియంలో 2013 సెప్టెంబరు 18, బుధవారం జరిగిన మ్యాచ్‌లో హైదరాబాద్ జట్టు 7 వికెట్ల తేడాతో ఫైసలాబాద్ వోల్వ్స్‌పై నెగ్గింది. టాస్ గెలిచిన సన్‌రైజర్స్ ఫీల్డింగ్ ఎంచుకోగా.. ఫైసలాబాద్ వోల్వ్స్ జట్టు 20 ఓవర్లలో ఐదు వికెట్లకు 127 పరుగులు మాత్రమే చేసింది. ఓపెనర్లు అమ్మర్ (31), అలీ (16) 48 పరుగులు జోడించి శుభారంభాన్నిచ్చినా... మిగిలిన బ్యాట్స్‌మెన్ విఫలమయ్యారు. కెప్టెన్ మిస్బావుల్ హక్ (40 బంతుల్లో 56 నాటౌట్; 1 ఫోర్, 5 సిక్సర్లు) ఒంటరి పోరాటంతో కనీసం ఆ మాత్రం స్కోరైనా వచ్చింది. సన్‌రైజర్స్ బౌలర్లంతా సమష్టిగా రాణించారు.
అర్హత పోటీ 3: సన్‌రైజర్స్ జోరుకు పగ్గాలు వేస్తూ 2013 సెప్టెంబరు 20, శుక్రవారం మొహాలీలో జరిగిన చివరి మ్యాచ్‌లో ఒటాగో వోల్ట్స్ ఐదు వికెట్ల తేడాతో విజయం సాధించింది. ఈ రెండు జట్లు ఇప్పటికే ప్రధాన మ్యాచ్‌లకు అర్హత సాధించడంతో ఎలాంటి ప్రాధాన్యత లేని ఈ మ్యాచ్‌లో రైజర్స్ విఫలమైంది. ఈ గెలుపుతో క్వాలిఫయింగ్‌లో వోల్ట్స్ ఆడిన మూడు మ్యాచుల్లోనూ నెగ్గినట్లయింది. టాస్ ఓడి ముందుగా బ్యాటింగ్‌కు దిగిన సన్‌రైజర్స్ నిర్ణీత 20 ఓవర్లలో 5 వికెట్లకు 143 పరుగులు చేయగా, ఒటాగో 16.2 ఓవర్లలో 5 వికెట్లకు 144 పరుగులు చేసి విజయాన్నందుకుంది. ఫామ్‌లో ఉన్న కెప్టెన్ ధావన్ (10 బంతుల్లో 12; 1 సిక్స్) తో పాటు పార్థివ్ (12 బంతుల్లో 12; 2 ఫోర్లు), సమంత్రే (8) వెంట వెంటనే వెనుదిరగడంతో రైజర్స్ 45 పరుగులకే 3 వికెట్లు కోల్పోయింది.
బోజ్జగుంటపల్లి
బోజ్జగుంటపల్లి ఆంధ్రప్రదేశ్ లో చిత్తూరు జిల్లాలో కలకడ మండలంలో దేవలపల్లి గ్రామంలో ఒక పల్లెటూరు.
కలకడ గుర్రంకొండ మార్గమధ్యలో వున్నది ఈ బోజ్జగుంటపల్లిబోజ్జగుంటపల్లి అన్న పేరు రావడానికి కారణం ఊరికి తూర్పున గుంటి భావి దగ్గర ఒక పెద్ద గుండుకు దేవ దేవుడు జటాజుటదారి ఆయెన శ్రీ పరమశివుని ప్రతిమ మరియు నందిస్వరుని రూపాలు సుందరంగా చెక్కబడినవి. ఆ గుండుకు ముందు 15 అడుగుల దూరంలో ప్రథమ పూజాదిపతి దేవ గనాదిపతి అయిన శ్రీ శ్రీ వినాయక స్వామి 6 అడుగుల నిజస్వరూప మైన ప్రతిమ ఉంది. అ ప్రతిమకు ముందుగ ఒక పవిత్రమైన కోనేరు వుంది . పూర్వం అందులో పవిత్ర స్నానాలు చేసేవారు అని చెప్పబడింది. మనకు వినాయకుడు అనగానే గుర్తుకువచ్చేది స్వామి బొజ్జ మరియు ముందు గుంట (కోనేరు ) వుంది కావున బోజ్జ +గుంట = బోజ్జగుంటపల్లి అనే నామకరణం జరిగింది.
ఇక ఊరు యొక్క గొప్పతనం విశిష్టతల విషయానికి వస్తే ఊరికి అన్ని దిక్కులా వివిధ రకాల దేవతల ఆలయాలు వున్నవి తూర్పున వినాయక స్వామి, పరమశివుడు. పడమరన విరుపాక్షమ్మ దేవాలయం ఉత్తరాన మా తమ్మ తల్లి ఆలయం దక్షిణాన కట్టమీద గంగమ్మ తల్లి ఆలయం . ఉరికి మధ్యలో ఆంజనేయ లక్ష్మణ సీత సమేతమైన శ్రీ సీతారామ స్వామి ఆలయం, నడివీధి గంగమ్మ ప్రతిమ మరియు హిందువులకు నాగ శక్తికి విడదీయరాని సంబంధం వుంది ఈ ఊరిలో కూడా రచ్చబండ బండ దగ్గర రావి మరియు వేప చెట్టుకింద పెనవేసుకున్న నాగల ప్రతిమలు వున్నవి . పెద్దలు ఎక్కడ రావి చెట్టుకు వేప చెట్టుకు పెళ్ళి చేసారు అని చెప్తారు. ఇన్నిరకాల దేవతల ఆశిస్సులతో ఈ పల్లెటూరు సుబిక్షముగ ఉంది.
ఇక ఊరిలో వున్న కుటుంబాల సంక్య 50 జనాభా అంచనా 200. అందరు కమ్మ కులానికి చెందినవారు.ఈ ఊరిలో ఒక అంగన్ వాడి పాఠశాల మరియు ప్రాథమికోన్నత పాఠశాల వున్నది ఈ పాఠశాలకు చాలా ఘనమైన చరిత్ర ఉంది. ఈ పాఠశాల నుండి వచ్చిన ప్రతి విద్యార్థిక్రమశిక్షణ ఆటల పాటలు వినయ విదేయతలతో మెలుగుతారు. ఈక్కడ చదివిన విద్యార్థులలో చాల మంది ఉద్యోగాలు చేస్తున్నారు. కొద్ది మంది విదేశాలలో వుద్యోగం చేస్తున్నారు.ఈ ఉరి ప్రజల ప్రధాన బలం ఐకమత్యత మరియు ఈ ఉరి ప్రజలు ప్రతి పండుగను కలిసి మెలిసి జరుపుకుంటారు ముఖ్యమైన పండుగలు శ్రీ రామ నవమి పండుగ రోజు సీత రాముల విగ్రహాలను ప్రజలు ఊరేగింపుగా ఉరి మొత్తం తిప్పుతారు పండుగ రోజు రాత్రి అంత రాముల గుడిలో భక్తి శ్రద్ధలతో బజనలు చేస్తారు. మరొక ముఖ్యమైన పండుగ బోనాల పండుగ ఊరు సుభిక్షముగా పంటలు బాగా పండాలి అని కట్టమీద గంగమ్మ మరియు విరుపాక్షమ్మ లకు కోళ్ళు పొట్టేళ్ళు బలి ఇస్తారు .ఇంకొక ముఖ్యమైన పండుగ వినాయక చవితి రోజున మట్టి వినాయక విగ్రహాన్ని తీసుకువచ్చి భక్తి శ్రద్ధలతో పూజించి 7,9 రోజులు లేదా 11 రోజులు తరువాత మంగళ వాయిద్యాల మధ్య వురేగిస్తూ నిమర్జనం చేస్తారు.
అక్ష్యరాస్యత విషయంలో ఈ ఊరు చాలా ముందంజలో ఉంది. ఈ ఊరు నుండి 20 మంది వరకు ప్రభుత్వ ఉద్యోగులు, 10 మంది వరకు సాఫ్ట్ వేర్ ఉద్యోగులు ఇంకా ఉన్నత చదువులు చదువుతున్న 30 మంది విద్యార్థులు ఉన్నారు...
ఇక్కడ ప్రధాన ఆదాయ వనరులు వ్యవసాయం మరియు వ్యాపారం వ్యవసాయం అనగా టామాటో, వరి, మామిడి, మరియు వివిధ రకాలైన కూరగాయలను విరివిగా ఆదునిక వ్యవసాయ పద్ధతుల ద్వారా పండిస్తారు.. వ్యాపారం రంగంలో రియల్ ఎస్టేట్, చెట్ల వ్యాపారం, ఫైనాన్స్, ఫెర్తిలిజేర్స్ ఇంకా వివిధ రకాల వ్యాపార రంగాలలో తమదైన శైలిలో రాణిస్తున్నారు.
పాస్కల్ త్రిభుజం
గణిత శాస్త్రంలో పాస్కల్ త్రిభుజం అనునది ఏదైనా ఘాతంగా గల బహుపది యొక్క విస్తరణలో పదముల సంఖ్యాగుణకములు తెలుసుకొనుతకు ఉపయోగపడుతుంది. ఈత్రిభుజమును బ్లేజ్ పాస్కల్కు ముందు పశ్చిమ ప్రపంచ దేశాలు మరియు యితర దేశాలయిన భారత దేశము, గ్రీసు, ఇరాన్, చైనా, జర్మనీ మరియు ఇటలీ లలో ఉపయోగిస్తున్నప్పటికీ బ్లేజ్ పాస్కల్ పేరు మీదుగా పాస్కల్ త్రిభుజం అని పేరు పెట్టబడింది.
పాస్కల్ త్రిభుజంలో మొదటి అడ్డు వరుస n = 0 తో పైన మొదలు పెట్టబడింది. ప్రతి అడ్డువరుసలో ఉన్న ప్రతి సంఖ్య k = 0 తో మొదలై వరుసగా విస్తరించబడతాయి. ఈ త్రిభుజ సాధారణ నిర్మాణం ఈ క్రింది విధంగా ఉంటుంది. శూన్య వరుసలో గల సంఖ్య '1' గా తీసుకుంటారు. తర్వాత వరుసలలో మొదటివరుసను పై సంఖ్య అయిన 0 నకు 1 కలిపితే వచ్చే సంఖ్య 1 మరియు 1 నకు 0 తో కలిపితే చ్చే సంఖ్య 1 గా తీసుకుంటారు. ఈ సంఖ్యలైన 1,1 లు formula_1 ద్విపది యొక్క సంఖ్యా గుణకాలవుతాయి. అనగా formula_1 యొక్క విస్తరణ formula_3 అవుతుంది. పాస్కల్ త్రిభుజంలో రెండవ వరుసలో మొదటి సంఖ్య పైవరుసలో గల మొదటి సంఖ్య మరియు 0 ల మొత్తం 1, రెండవ సంఖ్య పైవరుసలో గల రెండుసంఖ్యలైన 1,1 ల మొత్తము 2, మూడవ సంఖ్య పై వరుసలోని 1 మరియు 0 ల మొత్తము 0 గా 1,2,1 లు వస్తాయి. ఈ సంఖ్య వర్గ ద్విపది యొక్క సంఖ్యా గుణకములు అవుతాయి. ఉదాహరణకు formula_4 యొక్క విస్తరణ అయిన formula_5లో సంఖ్యా గుణకములు 1,2,1 లు. ఇదే విధంగా formula_6 విస్తరణ అయిన formula_7 యొక్క సంఖ్యా గుణకములు 1,3,3,1 లు పాస్కల్ త్రిభుజంలోని మూడవ వరుసలో ఉంటాయి. ఈ సంఖ్యలలో ప్రతి సంఖ్య పై వరుసలో రెండువరుస సంఖ్య ల మొత్తమని గ్రహించాలి.
పాస్కల్ నియమం ప్రకారం ద్విపది యొక్క గుణకములు ఈ క్రింది విధంగా ఉంటాయి.
ఇందులో "n" ఒక ధన పూర్ణాంకం మరియు "k" అనునది 0 and "n" ల మధ్య గల ఏదైనా పూర్ణాంకం 
పాస్కల్ త్రిభుజం చాలా ఎక్కువగా విస్తరించబడుతుంది. ఈ విస్తరనను పాస్కల్ పిరమిడ్ లేదా పాస్కల్ టెట్రాహైడ్రన్ అని అంటారు.
పాస్కల్ త్రిభుజం ద్విపది యొక్క గుణకములను వివరిస్తుంది. ఉదాహరణకు ఈ క్రింది విస్తరణలను పరిశీలించండి.
రామప్రియ రాగం
రామప్రియ రాగము కర్ణాటక సంగీతంలో 52వ "మేళకర్త రాగము".ఈ రాగంలో వినిపించే స్వరాలు : "శుద్ధ రిషభం, అంతర గాంధారం, ప్రతి మధ్యమం, చతుశృతి ధైవతం" మరియు "కైశికి నిషాధం". ఈ సంపూర్ణ రాగం 16వ మేళకర్త రాగమైన చక్రవాకం రాగము నకు ప్రతి మధ్యమ సమానం.
విశ్వంభరి రాగం
విశ్వంభరి రాగము కర్ణాటక సంగీతంలో 54వ "మేళకర్త రాగము".
ఆరోహణ: స రి గ మ ప ధ ని స 
ఈ రాగంలో వినిపించే స్వరాలు : "శుద్ధ రిషభం, అంతర గాంధారం, ప్రతి మధ్యమం, షట్‍శృతి ధైవతం" మరియు "కాకలి నిషాధం". ఈ సంపూర్ణ రాగం 18వ మేళకర్త రాగమైన హటకాంబరి రాగము నకు ప్రతి మధ్యమ సమానం.
శ్యామలాంగి రాగం
శ్యామలాంగి రాగము కర్ణాటక సంగీతంలో 55వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఈ సంపూర్ణ రాగం 19వ మేళకర్త రాగమైన ఝంకారధ్వని రాగము నకు ప్రతి మధ్యమ సమానం.
నఠభైరవి రాగము
నఠభైరవి రాగము కర్ణాటక సంగీతంలో 20వ మేళకర్త రాగము. ఇది హిందుస్థానీ సంగీతంలో "అసావరీ థాట్" రాగానికి సమానమైనది.
ఈ రాగంలోని స్వరాలు "చతుశ్రుతి ఋషభము, సాధారణ గాంధారము, శుద్ధ మధ్యమము, శుద్ధ ధైవతము, కైశికి నిషాధము". ఇది 56 మేళకర్త షణ్ముఖప్రియ రాగానికి సమానమైన శుద్ధ మధ్యమ రాగము.నఠభైరవి రాగం లోని కొన్ని జన్య రాగాలు: భైరవి, ఆనందభైరవి, హిందోళం మరియు జయంతశ్రీ.
షణ్ముఖప్రియ రాగం
షణ్ముఖప్రియ రాగము కర్ణాటక సంగీతంలో 56వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 20వ మేళకర్త రాగమైన నఠభైరవి రాగము నకు ప్రతి మధ్యమ సమానం.
సింహేంద్రమధ్యమ రాగం
సింహేంద్రమధ్యమ రాగము కర్ణాటక సంగీతంలో 57వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, సాధారణ గాంధారం, ప్రతి మధ్యమం, శుద్ధ ధైవతం" మరియు "కాకలి నిషాధం". ఈ సంపూర్ణ రాగం 21వ మేళకర్త రాగమైన కీరవాణి రాగము నకు ప్రతి మధ్యమ సమానం.
హేమవతి రాగం
హేమవతి రాగము కర్ణాటక సంగీతంలో 58వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, సాధారణ గాంధారం, ప్రతి మధ్యమం, చతుశృతి ధైవతం" మరియు "కైశికి నిషాధం". ఈ సంపూర్ణ రాగం 22వ మేళకర్త రాగమైన ఖరహరప్రియ రాగము నకు ప్రతి మధ్యమ సమానం.
ధర్మవతి రాగం
ధర్మవతి రాగము కర్ణాటక సంగీతంలో 59వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, సాధారణ గాంధారం, ప్రతి మధ్యమం, చతుశృతి ధైవతం" మరియు "కాకలి నిషాధం". ఈ సంపూర్ణ రాగం 23వ మేళకర్త రాగమైన గౌరీమనోహరి రాగము నకు ప్రతి మధ్యమ సమానం.
కాంతామణి రాగం
కాంతామణి రాగము కర్ణాటక సంగీతం లో 61వ మేళకర్త రాగము.
ఆరోహణ: స రి గ మ ప ధ ని స
ఈ రాగంలోని స్వరాలు : "చతుశ్రుతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఇది ఒక సంపూర్ణ రాగం. ఇది 25వ మేళకర్త రాగమైన మారరంజని రాగము నకు ప్రతి మధ్యమ సమానం.
ఈ రాగంలోని కొన్ని రచనలు:
రిషభప్రియ రాగం
రిషభప్రియ రాగము కర్ణాటక సంగీతంలో 62వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 26వ మేళకర్త రాగమైన చారుకేశి రాగము నకు ప్రతి మధ్యమ సమానం.
లతాంగి రాగం
లతాంగి రాగము కర్ణాటక సంగీతంలో 63వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కాకలి నిషాధం". ఈ సంపూర్ణ రాగం 27వ మేళకర్త రాగమైన సరసాంగి రాగము నకు ప్రతి మధ్యమ సమానం.
చిత్రాంబరి రాగం
చిత్రాంబరి రాగము కర్ణాటక సంగీతంలో 66వ "మేళకర్త రాగము".
ఈ రాగంలో వినిపించే స్వరాలు : "చతుశృతి రిషభం, అంతర గాంధారం, ప్రతి మధ్యమం, షట్‍శృతి ధైవతం" మరియు "కాకలి నిషాధం". ఈ సంపూర్ణ రాగం 30వ మేళకర్త రాగమైన నాగానందిని రాగము నకు ప్రతి మధ్యమ సమానం.
కుర్తా
కుర్తా అనునది భారతదేశంలో (సాధారణంగా) పురుషులు శరీర పై భాగాన్ని కప్పుకోవటానికి ఉపయోగించే దుస్తులలో ఒకటి. దీని క్రింద పైజామా గానీ, ధోవతిగానీ, పంచె గానీ ఒక్కోసారి యువకులు జీన్స్ ప్యాంటు గానీ వేసుకొంటారు. స్త్రీలు వేసుకొనే కుర్తాలను కుర్తీ అని గానీ వ్యవహరిస్తారు. ఒక్కోమారు స్త్రీ పురుషుల కుర్తాని (సల్వార్ కమీజ్లో భాగమైన) కమీజ్ అని కూడా వ్యవహరిస్తారు.
సాధారణంగా పురుషులు నూలు/ఖద్దరు లేదా నూలుతో కలసిన ఇతర రకాలు (blend) తో తయారు చేసిన కుర్తా (జుబ్బా/లాల్చీ) ధరిస్తారు.
మ్యాండరిన్ కాలర్ (చైనీసు కాలర్) తో కూడి గానీ, అసలు కాలరే లేకుండా గానీ, మెడ నుండి తొడల వరకూ/భుజాల నుండి అరచేతుల వరకు కుర్తా శరీరాన్ని కప్పుతుంది. చేతుల వద్ద బొత్తాలు ఉండవు. ఛాతీ వద్ద కాజాలతో కూడిన, లేక నొక్కుడు బొత్తాలు రెండు లేదా మూడు ఉంటాయి. కుర్తాలు సాధారణంగా తెలుపే అయిననూ అప్పుడప్పుడూ వేరే రంగులలో ఉండగలవు. జేబులు సాధారణంగా ఛాతీ వద్ద ఉండవు. కానీ నడుముకు ఇరువైపులా ఉంటాయి. పెన్ను, పాకెట్ బుక్, మొబైల్, పర్సు వంటివి భద్రపరచుకొనటానికి అనువుగా ఛాతీ వద్ద ఒక జేబు వ్యక్తిగతంగా కొందరు పెట్టించుకొంటారు. కుర్తాకి నడుముకు ఇరువైపులా ఒక్కో వెంటు (చీలిక) ఉంటుంది. కాళ్ళ కదలికలకి అడ్డు పడకుండా ఈ వెంటులు ఖాళీ స్థలాన్ని సృష్టిస్తాయి.
మన్మథుడు (సినిమా)లో అక్కినేని నాగార్జున వీటికి కొంత ఆధునికత జోడించి, సొబగులు అద్ది (చారలు, గడులు లేదా పూల డిజైను గల వస్త్రాలతో మరీ వదులుగా లేకుండా, శరీరానికి హత్తుకునేంత బిగుతుగా, మోచేతి నుండి కొద్దిగా బెల్-బాటం వలె వచ్చి, బొత్తాలు అసలు లేకుండా, ఛాతీ మధ్యభాగము బహిర్గతము అయ్యేలా, ఛాతీ వద్ద, అరచేతుల వద్ద ఎంబ్రాయిడరీలు వేసి ఉండి, చొక్కా వలె పొడవు తక్కువగా ఉండే షార్ట్ కుర్తాలని ఆంధ్ర ప్రదేశ్లో మొట్టమొదటి సారిగా ధరించాడు. ఇవి విపరీతమైన జనాదరణ పొందాయి. వాస్తవానికి వీటి పేరు షార్ట్ కుర్తాలైనా, మన్మథుడు షర్ట్ లు గానే ఇవి జనానికి దగ్గరయ్యాయి.
సాము
కర్ర సాము లేదా సాము గారడీ ఆత్మ రక్షణకై వినియోగించబడే ఒక పురాతనమైన కళ. పూర్వం గ్రామ సంరక్షణార్థం యువకులకి ఈ కళలో శిక్షణ ఇచ్చేవారు. రవాణా సౌకర్యాలు లేని కాలంలో కాలి నడకన ప్రయాణించే బాటసారులను దోపిడీ దొంగలు దోచుకొనేవారు. దొంగతనాలను నివారించటానికి, క్రూర మృగాల నుండి తమను తాము కాపాడుకోవటానికి అప్పట్లో కర్రసాముని వినియోగించేవారు. ఇలా రక్షణా సాధనంగా కనుగొనబడిన ఈ కళ తర్వాత ఆ అవసరం లేకపోవటంతో ఇది కళగానే మిగిలిపోయింది.
గరిడి [ gariḍi ] or గరిడీ gariḍi. తెలుగు n. Fencing, sword play. సాము. A dancing school, a fencing school. సాముకూటము. గరడీల సాము, or గరిడీవిద్య sword play, gymnastics. A place చోటు. Nearness. సమీపము, చెంత. గరిడిముచ్చు a rogue who pretends to be a good man. మంచివానివలె దగ్గిర నుండి సమయము చూచి దొంగిలించే దొంగ. (కళా. ii.)
పెళ్ళి ఊరేగింపులకి, పండుగలకి, ఉత్సవాలకి కర్రసాము ప్రత్యేక ఆకర్షణగా నిలుస్తుంది. పెళ్ళి ఊరేగింపు లలో బహుమార్గ కూడళ్ళు రాగానే అనుభవజ్నులైన వారు ముందుకు వచ్చి అందరి దృష్టి ఆకర్షించేలా గారడీ చేసేవారు. విజయనగరం జిల్లాలో ఇంకనూ ఈ కళ అభ్యసించబడుతోంది. వ్యక్తిగత ప్రతిభను కనబర్చే ప్రక్రియతో గారడీ ప్రారంభం అవుతుంది. ఉత్తరాంధ్రలో వీటికి నేపథ్యంగా తషా, బిగులు లని వాడతారు. 
ఒక యోధుడు వచ్చి పలు ఇతర యోధులతో తలపడుతున్నట్లు అభినయం చేస్తూ కర్రను మధ్యలో పట్టుకుని వివిధ దిక్కులలో తిప్పుతాడు. ఒక్కోసారి ఇతర యోధులు కూడా తమ ప్రతిభను కనబరుస్తారు. ఆత్మ రక్షణే కాక శత్రువులను ఎలా కట్టడి చెయ్యాలో కూడా ఇందులో చూపుతుంటారు. 
దీనిని ఆరోగ్యపరంగా అభ్యసించేవారూ ఉన్నారు. మదుమేహం అదుపులో ఉండేటందుకు దీనిని మంచి వ్యాయామంగా చెపుతారు.
సాముగారడి పరిచయం
సుచరిత్ర రాగం
సుచరిత్ర రాగము కర్ణాటక సంగీతంలో 67వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "శుద్ధ నిషాధం". ఈ సంపూర్ణ రాగం 31వ మేళకర్త రాగమైన యాగప్రియ రాగము నకు ప్రతి మధ్యమ సమానం.
జ్యోతిస్వరూపిణి రాగం
జ్యోతిస్వరూపిణి రాగము కర్ణాటక సంగీతంలో 68వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కైశికి నిషాధం". ఈ సంపూర్ణ రాగం 32వ మేళకర్త రాగమైన రాగవర్ధిని రాగము నకు ప్రతి మధ్యమ సమానం.
ధాతువర్ధిని రాగం
ధాతువర్ధిని రాగము కర్ణాటక సంగీతంలో 69వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, శుద్ధ ధైవతం" మరియు "కాకలి నిషాధం". ఈ సంపూర్ణ రాగం 33 వ మేళకర్త రాగమైన గాంగేయభూషిణి రాగము నకు ప్రతి మధ్యమ సమానం.
నాసికాభూషిణి రాగం
నాసికాభూషిణి రాగము కర్ణాటక సంగీతంలో 70వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, చతుశృతి ధైవతం" మరియు "కైశికి నిషాధం". ఈ సంపూర్ణ రాగం 34వ మేళకర్త రాగమైన వాగధీశ్వరి రాగము నకు ప్రతి మధ్యమ సమానం.
కోసలము రాగం
కోసలము రాగము కర్ణాటక సంగీతంలో 71వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, చతుశృతి ధైవతం" మరియు "కాకలి నిషాధం". ఈ సంపూర్ణ రాగం 35వ మేళకర్త రాగమైన శూలిని రాగము నకు ప్రతి మధ్యమ సమానం.
రసికప్రియ రాగం
రసికప్రియ రాగము కర్ణాటక సంగీతంలో 72వ "మేళకర్త రాగము".
ఈ రాగంలో వినిపించే స్వరాలు : "షట్‍శృతి రిషభం, అంతర గాంధారం, ప్రతి మధ్యమం, షట్‍శృతి ధైవతం" మరియు "కాకలి నిషాధం". ఈ సంపూర్ణ రాగం 36వ మేళకర్త రాగమైన చలనాట రాగము నకు ప్రతి మధ్యమ సమానం.
డేటా స్ట్రక్చర్
కంప్యూటరు లో దత్తాంశాలు (data) దాచుకుందుకి వాడే అమరికని డేటా స్ట్రక్చరు (data structure) అంటారు. ఉదాహరణకి ఒక తరగతిలో విద్యార్థులు ఎంతెంత పొడుగు ఉన్నారో తెలియజేసే జాబితానే తీసుకుందాం. విద్యార్థి పేరు, దానికి ఎదురుగా పొడుగు రాస్తే ఆ జాబితా వాడుకుందుకి ఉపయోగపడుతుంది కదా! ఇదే జాబితాలో విద్యార్థుల పేర్లని అకారాది క్రమంలో రాస్తే ఇంకా బాగా ఉపయోగపడొచ్చు కదా! విద్యార్థులు ఒకే సమయంలో అనేక తరగతులలో నమోదు అయి చదువుకోవచ్చు కదా! అప్పుడు ఆ విద్యార్థి పేరుకి ఎదురుగా ఏయే పాఠ్యాంశాలలో ఎన్నెన్ని మార్కులు వచ్చేయూ రాస్తే ప్రయోజనం ఎక్కువగా ఉంటుంది కదా.
ఒక జాబితా తయారు చేసిన తరువాత, కొత్త విద్యార్థి వచ్చి తరగతిలో చేరితే? అప్పుడు ఆ కొత్త పేరు జాబితా చివ రాయడమా? లేక అకారాది క్రమానికి భంగం రాకుండా జాబితాలో మధ్య ఖాళీ చేసి, అక్కడ దూర్చడమా? ఈ సందర్భంలో సాదా జాబితా కంటె లంకెల జాబితా (linked list) అనుకూలంగా ఉంటుంది.
కంప్యూటరులో దత్తాంశాలని భద్రపరచి వాడుకోవలసిన సందర్భాలలో ఇటువంటి ప్రశ్నలు ఎదురవుతాయి. కొన్ని కొన్ని పరిస్థితులలో జాబితాలు (lists), సారణిలు (tables) కంటె చెట్లు (trees) అనుకూలంగా ఉంటాయి. ఉదాహరణకి వంశవృక్షం కంప్యూటరులో దాచాలంటే చెట్టు ఆకారంలో ఉన్న అమరిక బాగా ఉపయోగపడుతుంది.
సినిమాహాలు దగ్గర టికెట్లు కోసం వేచి ఉండవలసి వచ్చినప్పుడు "వరస" లకి తల, తోక ఉంటే మంచిది. వరసలో తల దగ్గర నిలబడ్డవారికి ముందుగా టిఎకెట్టు అమ్మాలి కదా! ఈ రకం అమరికని క్యూ (queue) అంటారు. కొన్ని సందర్భాలలో వరసలో చివరన ఉన్న వారికి (అనగా ఆఖరున వచ్చి చేరినవారికి) ముందుగా వడ్డన జరుగుతుంది! ఈ రకం వరసని ఇంగ్లీషులో stack అంటారు.
ఒక్కో రకం అనువర్తనం అనువర్తనానికి ఒక్కో రకమయిన డేటా స్ట్రక్చర్ సరిపోతుంది, కొన్ని కేవలం ఒక ప్రత్యేకమయిన పనికే ఉపయోగపడతాయి. ఉదాహరణకు బీ-ట్రీ అనే డేటా స్ట్రక్చర్ దత్తకోశం దత్తకోశాలను నిర్వహించేందుకు ఉపయోగపడితే, కంపైలరు పనులకు హ్యాష్ పట్టికలు సమర్ధవంతంగా ఉపయోగపడతాయి.
మొలత్రాడు
హిందూ సాంప్రదాయం ప్రకారం అన్ని వయసుల మగవారు నడుము భాగంలో ఈ మొలతాడు (మొలత్రాడు) ను ధరిస్తారు. మొలతాడును దారంతో తయారు చేస్తారు. కొందరు వెండి తోను, బంగారంతోను, ప్లాటినమ్ తోను ఈ మొలతాడును తయారు చేయించుకుని ధరిస్తారు. మొలతాడు మార్చవలసినప్పుడు కొత్త దానిని ధరించిన తరువాత పాతదానిని తొలగిస్తారు.
మొలత్రాడు, పురుషుల నడుం చుట్టూ కట్టే ఒక దారం లేదా దారం రూపంలో ఉన్న అలంకార లోహం . ఇది హిందూ సాంప్రదాయంలో ఒక భాగం. యావత్ భారతదేశంలో ఈ సాంప్రదాయం ఉంది. చిన్నతనంలో బాలబాలికలిరువురికీ కట్టిననూ, పెద్దవారైన తర్వాత స్త్రీలు మొలత్రాడు వాడరు. పురుషులు మాత్రం తప్పక వాడవలసిందే. పురుషుడి భార్య కాలం చేస్తే గానీ మొలత్రాడు తీయకూడదు అన్న (మూఢ) నమ్మకం ఇప్పటికీ ఉంది.
మొలత్రాడులు ప్రాథమికంగా ఎరుపు/నలుపు లలో లభిస్తుంది. నలుపు మంచిది కాదని కొందరి అనుమానం. లుంగీ, పంచె, వదులుగా ఉన్న నిక్కర్లు, ప్యాంటులు, పైజామా, లంగోటి లని (బెల్టు ఉపయోగించకుండా) బిగుతు చేసుకోవటానికి వాటిని మొలత్రాడు క్రిందకు (అంటే నడుము కు, మొలత్రాడుకి మధ్య వస్త్రం వచ్చేలా) కట్టుకొనే సౌలభ్య్ం ఉంది.
స్నానాల వలన నీళ్ళని పీల్చటం వలన మొలత్రాడు మెత్తబడి, లేక ఉదరభాగం పెరిగి మరీ బిగుతుగా ఉండటం మూలాన కొంత కాలానికి అది తెగిపోతుంది. అప్పుడు మరల క్రొత్తది కొనాలి.
సంపన్నులు వెండి/బంగారు మొలత్రాడులని వాడటం కూడా ఉంది. చిన్ని కృష్ణుడిని వివరించే ఒక పద్యంలో బంగారు మొలత్రాడు అనే పదాలు వస్తాయి.
ఆకు ఆకృతి
చెట్లకు ఉండే ఆకులు వివిధ ఆకృతులలో ఉంటాయి. చెట్లకు ఉండే ఆకుల ఆకృతిని బట్టి వృక్షశాస్త్రంలో వివిధ పేర్లను నిర్ణయించడం జరిగింది. ఆకు యొక్క ఆకృతుల పేరు చెప్పగానే ఆకు యొక్క ఆకారం, ఆకు యొక్క అంచులు, 
ఆకు పైన ఉండే గీతలు అన్ని ఒకేసారి స్పురణకు వచ్చేలా ఆకు ఆకృతి పేరును వృక్షశాస్త్రంలో అభివృద్ధి పరుస్తున్నారు. వివిధ ఆకారాలలో ఉన్న ఆకులను వాటి రూపుని బట్టి అవి హస్తాకారంలో ఉన్నవని, దీర్ఘచతురస్రాండాకారంలో ఉన్నవని ఈ విధంగా ఆకు యొక్క ఆకృతిని తెలియజేసే విధానాన్ని సులభంగా అర్థం చేసుకునేందుకు ఆకు ఆకృతి విధానాన్ని అవలంభిస్తున్నారు.
ఆకులన్నియు నొకతీరున లేవు. వాని ఆకారమునుబట్టి దీర్ఘాకారము (పచ్చగన్నేరు) బల్లెపాకారము (నరమామిడి) నిడివిచౌకపాకారము (చింతాకుల చిట్టి ఆకులు) సమగోళాకారము (బిళ్లగన్నేరు నారింజ, తెల్లడమర) అండాకారము (మర్రి) హృదయాకారము (రావి) గుండ్రము (తామర) బాణాగ్రాకారము (చేమ) అధశ్శిర అండాకారము (మావలింగముఆకు) జీడిగింజాకారము కర్ణాకారము అనియు చెప్పుదుము. ఆకుల అంచులును ఒకతీరున లేవు. కొన్ని జామాకు వలెనే, గొగ్గి గొగ్గిలుగా నుండక సమముగా నుండును. అట్టి వాని అంచు సమాంచలము. గులాబి ఆకున గొగ్గి గొగ్గిలు ఉన్నాయి. వానికి పోలికను బట్టి రంపపు పండ్లని పేరు వచ్చింది. ఇవి తిన్నగా నుండక కొంచము అయిమూలగ నున్నవి. మందారపు టాకులలో వలె తిన్నగానుండిన వానిని దంతములందుము. కొన్నిటిలో ఈ గొగ్గిలకొన సన్నముగా నుండక గుండ్రముగా నుండును. అవి వలయదంతములు. తొగరు, నరమామిడి ఆకులయంచున గొగ్గిగొగ్గిలుగా లేదు గాని, పైకిక్రిందకు వంపులు కలిగి కెరటమువలె ఉంది. ఇట్టి దానిని తరళితమందుము. ఆకులకొనయు కొన్నిటిలో రావియాకునందు వలె వాలము కలిగియున్నది. గన్నేరు ఆకులో సన్నముగా నున్నది. మర్రి ఆకులో గుండ్రముగా ఉంది. కొన్నిటిలో గుండ్రముగా నుండి మధ్య నొక దంతమును కలిగియున్నవి. కొన్నిటిలో మధ్యకు చీలియుండి, ఆకును తలక్రిందుగా బట్టి చూచిన హృదయాకారముగ నగుపడును. వీనిని అధశ్శిర హృదయాకార మందుము. ఇట్లే అధశ్శిర అండాకారము. కొన్నిటి చివర కొంచము లోపలకు దించుకు పోయినట్లుండును, ఇట్టి దానిని ఖనితమందుము. చింతాకుల చిట్టి ఆకులలో నున్నట్లు కొన్నిటి చివర మొనదేరక, కోసివేసినట్లుండును. ఇట్టిదానిని క్షిప్తము అందుము. ఆకుల మీద సాధారణముగ మధ్యనొక పెద్ద ఈనె ఉండి దాని నుండి చిన్న ఈనెలు వచ్చి ఒక దానితోనొకటి శాఖోపశాఖలై గలియుచున్నవి. ఇట్లు ఒకదానితో నొకటి కలియుచుండిన విషమరేఖ పత్రమందుము. మెట్టతామర, కొబ్బరి మొదలగు ఆకులలో ఈనెలు కొనవరకును కలియకుండనే పోవుచున్నవి. అవి సమరేఖ పత్రములు.
రెమ్మ
అంపిలేపి
అంపిలేపి ఒక ఆకులు రాల్చే వృక్షం, సాధారణంగా 10 నుంచి 15 మీటర్ల ఎత్తు పెరుగుతుంది, కొన్ని సందర్భాలలో 27 మీటర్ల ఎత్తు కూడా పెరుగుతుంది. అంపిలేపిని అడవిమామిడి, అధ్వము, అంబాళము అని కూడా అంటారు. ఈ చెట్టును ఆంగ్లంలో వైల్డ్ మ్యాంగో (Wild Mango), ఇండియన్ హాగ్ ప్లం (Indian hog plum) అంటారు. ఈ చెట్టు యొక్క వృక్ష శాస్త్రీయ నామం స్పాండియాస్ మ్యాంగిఫిరా (Spondias mangifera), ఇది అనకార్డియేసి కుటుంబానికి చెందినది. ఈ చెట్టు పసుపు గోధుమ రంగుతో కూడిన మృదువైన శాఖలతో ఉంటుంది. ఆకు కాడలు 10 నుంచి 15 సెం.మీ. పొడవు ఉంటాయి. 5 నుంచి 11 ఎదురెదురుగా ఉన్న చిన్న ఆకుల సమ్మేళనంతో రెమ్మలు 30 నుంచి 40 సెం.మీ. పొడవు ఉంటాయి. చిన్న ఆకులు (లీఫ్లెట్స్) దీర్ఘచతురస్ర అండాకారం నుంచి దీర్ఘచతురస్ర వృత్తాకారం వరకు 7 నుంచి 12 సెంటీమీటర్ల పొడవు, 4 నుంచి 5 సెంటీమీటర్ల వెడల్పు ఉంటాయి. ఆకు పునాది భాగం కొడవలి ఆకారం నుంచి గుండ్రని ఆకారంలో మొదలై తరచుగా ఏటవాలుగా ఉండి చివరన మొన వలె ఉంటుంది.
మార్చి, ఏప్రిల్ నెలల్లో పుష్పిస్తుంది.
ఈ చెట్టు బెరడు మరియు కాయలను ఆయుర్వేద ఔషధాలలోను వివిధ మెడిసిన్ల తయారిలోను విరివిగా వినియోగిస్తున్నారు.
స్పాండియాస్
మామిడి
నక్షత్రవనం లోని ఒక చెట్టు ఇది.
దేశ భాషలందు తెలుగు లెస్స
ఆంధ్ర భోజునిగా మరియు కన్నడ రాజ్య రమారమణగా కీర్తించబడిన శ్రీ కృష్ణదేవ రాయలు తెలుగు భాషకు దేశ భాషలందు ఉన్న ప్రాముఖ్యత దృష్ట్యా పలికిన పలుకులు ఇవి.
శ్రీకృష్ణదేవరాయల కన్నా ముందుగా 15వ శతాబ్ది తొలి అర్థభాగంలో జీవించిన వినుకొండ వల్లభరాయుడు ఈ పద్యంలో ప్రముఖవాక్యమైన దేశభాషలందు తెలుగు లెస్స వాక్యాన్ని ఉటంకించారు. వల్లభరాయలు క్రీడాభిరామమనే వీథి నాటకాన్ని రచిస్తూ ప్రస్తావనలోని 37వ పద్యంగా రచించిన జనని సంస్కృతంబులో ఈ వాక్యం ప్రస్తావనకు వస్తుంది. ఆ పద్యం ఇది:
శ్రీనాథ యుగానికి చెందిన వినుకొండ వల్లభరాయుడు రచించిన వ్యంగ్య, శృంగారభరిత నాటకమైన క్రీడాభిరామం భాష, పదప్రయోగాల ప్రభావం శ్రీకృష్ణదేవరాయలపై ఉందని సింగరాచార్యులు వంటి సాహిత్య విమర్శకుల అభిప్రాయం.
తెలుగు తల్లి
ప్రపంచ తెలుగు మహాసభలు
నిఖిలేశ్వర్
దిగంబర కవి గా పేరు తెచ్చుకున్న వారు నిఖిలేశ్వర్, ఈయన కవిత్వమే కాకుండా అనువాదకుడిగా, కథకునిగా విమర్శకునిగా ప్రజదృక్పథం కల రచనలను చేసారు.
ఈయన అసలు పేరు కుంభం యాదవరెడ్డి. ‘దిగంబర కవులు’గా తమను తాము పరిచయం చేసుకున్న వారు - నగ్నముని (మానేపల్లి హృషీకేశవరావు), మహాస్వప్న (కమ్మిశెట్టి వెంకటేశ్వరరావు), నిఖిలేశ్వర్ (కుంభం యాదవరెడ్డి), జ్వాలాముఖి (ఆకారం వీరవెల్లి రాఘవాచారి), భైరవయ్య (మన్మోహన్ సహాయ్), చెరబండరాజు (బద్దం భాస్కరరెడ్డి)
బాద్‍షా
బాద్‍షా పరమేశ్వర ఆర్ట్స్ ప్రొడక్షన్ బ్యానరు పై బండ్ల గణేష్ నిర్మించిన చిత్రం. శ్రీను వైట్ల దర్శకత్వం వహించిన ఈ చిత్రంలో జూనియర్ ఎన్.టీ.ఆర్ మరియూ కాజల్ అగర్వాల్ ముఖ్యపాత్రలు పోషించారు. బృందావనం తర్వాత వీరిద్దరూ కలిసి నటిస్తున్న చిత్రం ఇదే. ఈ చిత్రానికి థమన్ ఎస్.ఎస్. సంగీతాన్ని అందించారు. శ్రీను వైట్ల గారితో దూకుడు తర్వాత వీరిరువురి చిత్రం కూడా ఇదే. ఐ. ఆండ్రూస్, జయనన్ విన్సెంట్, ఆర్.డీ. రాజశేఖర్ మరియూ కే.వీ. గుహన్ లు ఈ చిత్రానికి సమ్యుక్తంగా చాయాగ్రాహకులుగా వ్యవహరించారు. ఈ చిత్రం 2013 ఏప్రిల్ 5 న విడుదలైంది.
డాన్ సాధు భాయ్ (కెల్లీ దోర్జీ) నేతృత్వంలో జరిగే అంతర్జాతీయ నేర ప్రపంచంలో బాద్‍షా (జూనియర్ ఎన్.టీ.ఆర్) యువ నాయకుడిగా ఎంతో దూకుడుగా దూసుకుపోతుంటాడు. బాద్ షా తండ్రైన రంజన్ (ముఖేష్ ఋషి) సాధు భాయ్ కి చాలా నమ్మకస్తుడు, అలాగే మాకాలో అతనికి బాగా లాభాలు తెచ్చి పెట్టే ఒక జూదశాలని రంజన్ చూసుకుంటూ ఉంటాడు.అంతర్జాతీయ నేర ప్రపంచంలో బాద్‍షా తన తెలివితేటలతో, ఎంతో దూకుడుగా తన లక్ష్యం వైపు దూసుకుపోతున్న సమయంబాద్‍షాకి సాధు భాయ్ కి మధ్య ఒక గొడవ జరుగుతుంది. దాంతో సాధు భాయ్ బాద్‍షా సామ్రాజ్యాన్ని కూల్చేయాలనుకుంటాడు. సాధు భాయ్ శత్రువులైన డాన్ క్రేజీ రాబర్ట్ (ఆశిష్ విద్యార్థి), వయోలెంట్ విక్టర్ (ప్రదేప్ రావత్) తో కలిసి బాద్‍షా ని, అతని కుటుంబాన్ని నాశనం చేయాలనుకుంటాడు.
సాధు భాయ్ భారతదేశంలో పలు మెట్రో నగరాలలో భారీ ఎత్తున ఉగ్రవాద దాడులు చేయడానికి పధకరచన చేస్తాడు. సాధు పధకాలని ఎలాగైనా నాశనం చేయాలనే ఉద్దేశంతో బాద్‍షా జానకి (కాజల్ అగర్వాల్), ఆమె తండ్రి జై కృష్ణ సింహా (నాజర్) సహాయం తీసుకుంటాడు. జై కృష్ణ సింహా హైదరాబాద్ నగర పోలీస్ కమీషనర్, అలాగే తన పెద్ద ఉమ్మడి కుటుంబాన్ని సవ్యంగా చూసుకుంటూ, అందరినీ నియంత్రించే కుటుంబ పెద్ద కూడా, అదే కుటుంబంలో ఒక సభ్యుడు పద్మనాభ సింహా (కన్నెగంటి బ్రహ్మానందం). అలా సాగుతున్న సమయంలో బాద్‍షాకి తన గతం తెలియడంతో సాధు భాయ్ తో పోరాడి అతని సామ్రాజ్యాన్ని నేలమట్టం చేయడానికి మరో బలమైన కారణం దొరుకుతుంది. ఆ కారణం ఏంటి? అసలు బాద్‍షా ఎవరు? బాద్‍షా వేసే పధకాలకి పద్మనాభ సింహా ఎలా సరిపోయాడు? అనేదే మిగిలిన కథ.
2012 మార్చి 12 న ఈ చిత్రం రామానాయుడు స్టూడియోస్ లో ఈ చిత్రం యొక్క షూటింగ్ ప్రారంభమైంది. ఈ కార్యక్రమానికి ప్రముఖ నటులు దగ్గుబాటి వెంకటేష్ మరియూ రాం చరణ్ తేజ హాజరయ్యారు. దూకుడు చిత్రానికి పనిచేసిన సాంకేతిక వర్గం ఈ చిత్రానికి కూడా పనిచేసారు. ఈ సినిమా కోసం ఎన్.టీ.ఆర్. బాగా సన్నబడ్డారు. ఈ చిత్రంలో ప్రముఖ నటులు నవదీప్ మరియూ సిద్దార్థ్ అతిథి పాత్రలు పోషించగా ప్రముఖ నటుడు మహేష్ బాబు గారు కొన్ని ముఖ్య సన్నివేశాలకు వ్యాఖ్యానం అందించారు.
శ్రీను వైట్ల మరియూ ఎన్.టీ.ఆర్. లతో గతంలో పనిచేసిన థమన్ ఎస్.ఎస్. ఈ చిత్రానికి సంగీతాన్ని అందించారు. 2013 మార్చి 17 న రామానాయుడు స్టూడియోస్ లో ఈ చిత్రం యొక్క గీతావిష్కరణ వేడుక నిర్వహించబడింది. ఈ చిత్రం యొక్క పాటలను ఆదిత్య మ్యూజిక్ ఆడియో లేబెల్ ద్వారా విడుదల చేసారు. ఈ చిత్రం యొక్క పాటలకు మంచి స్పందన లభించింది.
గ్రీకు వీరుడు (సినిమా)
గ్రీకు వీరుడు 2013 మే 3 న కొండపల్లి దశరథ్ దర్శకత్వంలో విడుదలైన తెలుగు చిత్రం. ఇందులో నాగార్జున, నయనతార ప్రధాన పాత్రలు పోషించారు.
చందు (నాగార్జున) అవివాహితుడు. అమెరికాలో నివసిస్తుంటాడు. అతని కుటుంబం భారతదేశంలో నివసిస్తుంటుంది. కుటుంబ సంబంధాలకు అసలు విలువివ్వని మనస్తత్వం అతనిది. ఒక కేసులో చిక్కుకున్న అతనికి పాతిక కోట్లు అవసరమౌతాయి. అవి తెచ్చుకోవడానికి భారత్ వస్తాడు. ఇక్కడ అనుకోకుండా ఒక సమస్యలో చిక్కుకుంటాడు. ఆ సమస్య నుండి బయటపడటానికి సంధ్య (నయనతార) ని తన భార్యగా అందరికీ పరిచయం చేసుకుంటాడు. బాంధవ్యాలకి విలువివ్వని చందుకి ఎలాంటి పరిస్థుతులు ఎదురయ్యాయి? చివరికి అతనిలో మార్పు వచ్చిందా? అన్నది మిగతా కథ.
స్వామిరారా
స్వామిరారా 2013, ఫిబ్రవరి 14న సుధీర్ వర్మ దర్శకత్వంలో విడుదలైన ఉత్కంఠ భరిత తెలుగు చిత్రం. ఇందులో నిఖిల్, స్వాతి ప్రధాన పాత్రలు పోషించారు. కేరళలోని అనంత పద్మనాభ స్వామి ఆలయంలో దొంగిలింపబడిన ఓ చిన్ని విగ్రహం చుట్టూ అల్లుకోబడిన కథ ఇది.
ఈ సినిమా తిరువనంతపురంలోని పద్మనాభస్వామి గుడిలోని అత్యంత మహిమ గల గణేష్ విగ్రహాన్ని దొంగలించడంతో మొదలవుతుంది. ఈ విగ్రహం అత్యంత పురాతనమైనది కావడం వల్లన మార్కెట్లో భారీగా ధర పలుకుతుంది. ఈ విగ్రహం ఒకరి చేతిలో నుండి మరొకరి చేతిలోకి మారుతూ వుంటుంది. అలా నిధానంగా గ్యాంగ్ స్టర్స్ కూడా ఈ విషయంలో ఇన్వాల్వ్ అవుతారు. ప్రతి ఒక్కరు ఈ విగ్రహాన్ని ఒకరి దగ్గర నుంచి ఒకరు దొంగిలించి అమ్మడానికి ప్రయత్నిస్తూ వుంటారు. ఇదిలా ఉండగా సూర్య (నిఖిల్) ఒక జేబు దొంగ, తనతో పాటు మరో ముగ్గురు వుంటారు. వారు బ్రతకడం కోసం చిన్న చిన్న దొంగతనాలు చేస్తూ వుంటారు.
ఒకరోజు అనుకోకుండా సూర్య, జర్నలిస్ట్ గా పని చేస్తున్న స్వాతి (స్వాతి)ని కలుసుకుంటాడు. వీరు మంచి స్నేహితులు గా మారుతారు. గ్యాంగ్ స్టర్స్ దగ్గర గల గణేష్ విగ్రహం చేతులు మారుతూ మారుతూ అనుకోకుండా స్వాతి హ్యాండ్ బ్యాగ్ లోకి చేరుతుంది. ఈ విషయం దుర్గ కి తెలుస్తుంది. ఈ విగ్రహం కోసం రవిబాబు స్వాతి, సూర్యల వెంట పడతాడు. ఈ గ్యాంగ్ స్టర్ నుండి సూర్య, స్వాతి ఎలా బయట పడ్డారు? చివరికి ఆ విగ్రహం ఏమవుతుంది? అనేది మిగతా కథ.
హెచ్చరిక
హెచ్చరిక అనునది తెలుగులో ఏదైనా ప్రమాదము లేదా అపాయము గురించి ముందస్తుగా తెలుపుటకు వాడే పదము. దీనిని సాధారణంగా ఎరుపు రంగుతో సూచిస్తారు.
ఉదాహరణ